Lolland-Falsters Stifts-Tidende, 1839-10-11
Da vi i No 49 af dette Blad søgte at henlede Generalpostdirectionens Opmærksomhed paa nogle Mangler ved Postvæsenet heri Stiftet, troede vi, og vistnok enhver med os, at vi ved at ønske offentliggjort naar Personposten begyndte sine Vintertoure, der skee paa en anden Tid end om Sommeren, kun fordrede noget der havde alle Billigheds-Hensyn for sig, og aldeles intet modsig. Alligevel have vi gjort modsatte Erfaringer, thi da Dampskibet Løven sidste Fredag ophørte med sine Farter, var det saa langt fra at det blev bekjendtgjort at Personpostens Gang blev forandret, at der meget mere var en total Uvidenhed og naar Personposten skulde retournere, saa at Reisende, der fra Nykjøbing lode sig indskrive til Befordring med denne Post erholdt det Svar paa deres Spørgsmaale, om naar de skulle reise, at dette enten vilde skee som sædvanligt Søndag Middag. Kl. 1 eller og Mandag Morgen Kl. 4. At en saadan Uvidenhed om naar man skal reise er i høi Grad ubehagelig, behøve vi neppe at udvikle, ligesaalidet som vidtløftigen at foreholde General-Postdirectionen hvilke skadelige Følger det kan have for een eller anden Reisende, der i Formening om at Personposten endnu gik paa sine regelmæssige Tider, først naar det er for sildigt at vælge en anden Befordring, erholder Kundskab om, at han først kommer til Kjøbenhavn Mandag Aften istedetfor, som han havde ventet, at være der Mandag Morgen tidlig. At udfinde Grundene hvorfor General-Postdirectionen ikke har bekjendtgjort den skete Forandring i Personpostens Gang ansee vi for et ligesaa vanskeligt som unyttigt Arbeide, og undlade det derfor, hvorimod vi troe det ikke vil være Publicum ukjært herved at komme til Kundskab om: at Personposten nu afgaaer fra Kjøbenhavn hver Fredag Aften Kl. 6 og fra Nakskov hver Søndag Aften Kl. 10. Da det i sin Tid blev befalet Personposten paa Falster at kjøre ned paa Gaabense Færgebro med Passagererne, yttrede vi Ønsket om, at en lignende Bestemmelse maatte blive fattet med Hensyn til Personposten paa Lolland, saa at det og maatte blive befalet denne at modtage og afsætte Passagererne paa Sundby Færgebro. Billigheden i dette Ønske formene vi er aldeles indlysende især naar det erindres, at da Sundby tillige er udskibningsstedet for en Deel af Lolland, maa Veien til Brohovedet blive meget befaret, og derfor i fugtigt Veir være særdeles opkjørt og følgelig næsten ufremkommeligt for Fodgængere, især Damer. Hvor stort Brohovedet er, formaae vi vel ikke at opgive i Alenmaal, men da den store Vogn, der befordrer Pakkeposten, stedse kjører ned paa Brohovedet, og vi tillige have seet mange andre store Vogne vende dernede, saa ere vi fuldelig overbeviste om, at der i Virkeligheden intet er til Hinder for at Personposten gjør den samme Tour, og vi tillade os derfor atter at henlede General-Postdirectionens Opmærksomhed paa denne Gjenstand. Om Personposten mellem Nysted og Sundbye vide vi endnu aldeles Jntet, med undtagelse af at den aldeles ikke har gaaet hele Sommeren. Efter hvad vi nu have hørt, skal Grunden til den uregelmæssige Gang i Vinter have været, at Entrepreneuren erholdt Tilladelse til, naar ingen Reisende lode sig indskrive, at befordre Posten fra og til Nysted, ved et ridende Bud. Ved denne Forandring sparedes noget, i det nemlig Generalpostdirectionen betaler 2 Rbd. 2 Mk. for et saadant ridende Bud, men 3 Rbd. naar Personposten skulde gaae. Om der for denne Besparelse, der i det høieste kan beløbe sig til 20 Rbd. om Aaret, er Grund til at bevilge alle de Uregelmæssigheder, som finde Sted paa denne Route overlade vi til Kyndigere at bedømme, men betvivle ingenlunde at de jo med os ville benægte det. Vil imidlertid Generalpostdirectionen søge at træffe Besparelser ved den vistnok lidet lønnende Post-Forbindelse mellem Sundbye og Nysted, da formene vi, at dette kan skee paa en langt bedre og meere indgribende Maade. Endeel af Postbefordringerne ere nemlig overdragne en forhenværende Toldbetjent Hendrichsen, der dog ikke præsterer dem selv, men leier en Anden for sig, og ved dette Arrangement skal han efter hvad os er fortalt have en reen Gevinst af henved 200 Rbd. De øvrige Poster, inclusive Personposten, og Extrapostbefordringsvæsenet er overdraget en Hr. Styrup, der tillige er Opsynsmand ved Befordringsvæsenet. Om denne Hr. Styrup befordre de ham overdragne Poster selv vide vi ikke med Bestemthed, men derimod vide vi med Vished, at mange der i Byen gjerne befordrede en Ridepost for en betydelig ringere Betaling end 14 Mk. og dersom Generalpostdirectionen derfor ikke er bunden ved uopsigelige ConDe tracter, formene vi at have paaviist hvor der kan spares en Deel mere end hine 20 Rbd., naar den kun vil forsøge en Licitation. Sluttelig maae vi endnu bemærke, at det, at Hr. Styrup som Opsynsmand i Virkeligheden kun har sig selv at føre Tilsyn med, synes at være et Beviis for, at det er mindre heldigt at han er bleven valgt til denne Post, der dog vel har en anden Bestemmelse end den at modtage 10 sk. for hver Bestilling af en Extrapost.